**projektas**

**reg. Nr. T-163**

**2.17. darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **dėl PRITARIMO PROJEKTO „PASVALIO LĖVENS PAGRINDINĖS MOKYKLOS SAULĖS FOTOVOLTINĖS ELEKTRINĖS ĮRENGIMAS“ ĮGYVENDINIMUI** |

|  |  |  |
| --- | --- | --- |
| 2021 m. rugpjūčio d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu ir 4 dalimi, Lietuvos Respublikos aplinkos ministro 2021 m. balandžio 21 d. įsakymu Nr. D1-237 „Dėl Klimato kaitos programos lėšų naudojimo 2021 m. sąmatą detalizuojančio plano patvirtinimo“ (su visais aktualiais pakeitimais), Pasvalio rajono savivaldybės taryba nusprendžia:

1. Pritarti projekto „Pasvalio Lėvens pagrindinės mokyklos saulės fotovoltinės elektrinės įrengimas“ (toliau – Projektas), teikiamo pagal Klimato kaitos programos lėšų naudojimo 2021 m. sąmatą detalizuojančio plano priemonę (1.2.1 punkto 1.2.1.2 papunktis) „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“ finansavimui gauti, įgyvendinimui.
2. Skirti bendrojo finansavimo lėšas Projektui įgyvendinti iš Pasvalio rajono savivaldybės biudžeto – ne mažiau kaip 12 640, 63 Eur visų Projekto tinkamų išlaidų.
3. Padengti nenumatytas ar netinkamas finansuoti, tačiau Projektui įgyvendinti būtinas, išlaidas ir tinkamų išlaidų dalį, kurios nepadengia Projektui skiriamas finansavimas.
4. Užtikrinti Projekto tęstinumą 5 metus po Projekto įgyvendinimo pabaigos.
5. Įgalioti Pasvalio rajono savivaldybės administracijos direktorių pasirašyti su Projektu susijusius dokumentus.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

parengė

Strateginio planavimo ir investicijų skyriaus

vyriausioji specialistė Apolonija Lindienė

2021-08-12

tel. 8 686 42 106

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**dėl PRITARIMO PROJEKTO „PASVALIO LĖVENS PAGRINDINĖS MOKYKLOS SAULĖS FOTOVOLTINĖS ELEKTRINĖS ĮRENGIMAS“ ĮGYVENDINIMUI**

Pasvalys

2021-08-12

1. **Projekto tikslai, uždaviniai**

Vadovaujantis Klimato kaitos programos lėšų naudojimo aprašo, patvirtinto Lietuvos Respublikos aplinkos ministro 2010 m. balandžio 6 d. įsakymu Nr. D1-275 „Dėl Klimato kaitos programos lėšų naudojimo aprašo patvirtinimo“ (Lietuvos Respublikos aplinkos ministro 2019 m. gegužės 6 d. įsakymo Nr. D1-266 redakcija) (su visais aktualiais pakeitimais), projektą įgyvendinantis pareiškėjas – šiuo atveju Pasvalio Lėvens pagrindinė mokykla, privalo pateikti Savivaldybės tarybos sprendimą, kuriuo būtų nutarta projekto įgyvendinimui skirti tam tikrą lėšų sumą bei įsipareigoti apmokėti tinkamą išlaidų dalį, kurių nepadengia paramos lėšos.

Atsižvelgdama į Lietuvos Respublikos nacionaliniame energetikos ir klimato srities veiksmų plane 2021-2030 metams (toliau – Planas) numatytų veiksmų įgyvendinimą, Savivaldybė gali įgyvendinti konkrečius veiksmus arba prisidėti prie konkrečių veiksmų įgyvendinimo. Pritarus sprendimo projektui, Savivaldybė prisidėtų prie atsinaujinančių išteklių energijos panaudojimo galimybių didinimo.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Šiuo sprendimo projektu siūloma Savivaldybės tarybai pritarti Pasvalio pagrindinės Lėvens mokyklos planuojamam įgyvendinti „Pasvalio Lėvens pagrindinės mokyklos saulės fotovoltinės elektrinės įrengimas“ projektui.

Įrengus ant pastato stogo 64 kw galingumo saulės elektrinę, bus sumažintas neigiamas poveikis aplinkai (į atmosferą mažiau išmetama CO2), sumažės energijos sąnaudos ir išlaidos už elektros energijos sunaudojimą. Sutaupytos lėšos galės būti skiriamos tiesioginei ugdymo įstaigos veiklai.

**3.** **Skaičiavimai, išlaidų sąmatos, finansavimo šaltiniai.**

Saulės elektrinės įrengimo vertė 60 515,00 Eur. Savivaldybei reikalinga prisidėti 12 640,63 Eur.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Įgyvendinamųjų teisės aktų priimti nereikia.

**6. Sprendimo projekto iniciatoriai.**

Pasvalio rajono savivaldybės administracijos Strateginio planavimo ir investicijų skyrius.

**8. Sprendimo projekto rengimo metu gauti specialistų vertinimai ir išvados.**

Sprendimo projektą suderino Savivaldybės administracijos specialistai. Sprendimo projektas parengtas atsižvelgiant į gautas išvadas ir rekomendacijas.

Strateginio planavimo ir investicijų skyriaus vyriausioji specialistė Apolonija Lindienė